Codex Calixtinus

Codex Calixtinus vel Liber Sancti Iacobi est conlatio documentorum anno 1140 circiter scripta ad sanctum Iacobum apostolum celebrandum. Monumentum est praecipuum peregrinationis Compostellanae. 

Historia
Ad maiorem auctoritatem ei conlationi dandam, auctores introduxerunt litteras pseudepigraphas papae Callixti II (iam defuncto), unde venit nomen "Codex Calixtinus." Aimericus Picaudus documenta libri conlegisse censetur.

Antiquissima eius libri recensio, circa annum 1150 descripta, in archivo ecclesiae cathedralis Compostellanae adservata est. Altera recensio antiqua, vulgo "Ripoll" dicta, Barcinone adservata est. Aliae versiones in variis Europae urbibus, praecipue Romae, diffusae sunt.

Editio princeps impressa est anno 1882 a Fideli Fita (Academiae Regalis Matritensis) cum Iuliano Vinson.

Index
Codex Calixtinus quinque libros habet:
Anthologia liturgica (hymni et homiliae)
De miraculis sancti Iacobi
Liber de translatione (scil. corporis sancti Iacobi ad Compostellam)
Historia Karoli Magni et Rotholandi
Iter pro peregrinis ad Compostellam, Aimerico Picaudo adscriptum, ubi Glossae Vasconicae Picaudi inventae sunt.

 Bibliographia 
 John Williams, Alison Stones, edd., The Codex Calixtinus and the Shrine of St. James. Tubingae: Narr, 2002 

Nexus externi

 Archivium cathedralis Compostellanae
 Musica in Codice
 Approfondiamo: il Codex Calixtinus apud camminando.eu 

Categoria:Hispaniae scripta
Categoria:Scripta saeculo 12
Categoria:Textus Christiani
!